lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv en fr en es lv lv lv lv lv lv lv lv lv lv lv lv sk lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
9., 10. un 11. klašu skolēni var pieteikties darbam vasaras brīvlaikā – ZZ.lv
Vārda dienas svin: Elza, Ilizana
andra.ozola@zz.lv - 11.04.2022 - 16:20
Zemgales reģiona Kompetenču attīstības centrs (ZRKAC) izsludinājis 9., 10. un 11. klašu skolēnu pieteikšanos vasaras nodarbinātības programmai. Līdz 26. aprīlim skolēni var pieteikties izsludinātajām darba vietām, iesniedzot pieteikumu konkrētai darba vietai uz kuru pretendē, CV, motivācijas un plānotās karjeras aprakstu, informē ZRKAC.
Arī šogad vasaras nodarbinātības mērķis ir radīt iespēju skolēniem iegūt darba pieredzi, apgūstot nepieciešamās darba prasmes un iemaņas, veidot izpratni par profesijām, veicināt karjeras attīstību un prasmi darba tiesisko attiecību nodibināšanai nepieciešamo dokumentu sagatavošanā. Pieteikšanās ir pietuvināta reālajai darba meklēšanai, darba vietas var izvēlēties atbilstoši savām interesēm un karjeras iecerēm. Piemēram, ja nākotnes karjera būs saistīta ar ārsta profesiju, tad var izvēlēties darbu poliklīnikā vai slimnīcā. ZRKAC karjeras konsultante Līga Damberga stāsta, ka vasaras nodarbinātības programmā 9., 10. un 11. klašu skolēniem uzņēmēji piedāvā 266 vakances dažādās jomās: ražošana, transporta pakalpojumi un remonts, komunālie pakalpojumi, metālapstrāde, izglītība, kultūra, māksla un izklaide, tirdzniecība, ēdināšana, apzaļumošana un medicīna.
Vasaras nodarbinātības programmā 9.–11. klašu grupā var iesaistīties Jelgavā deklarēti skolēni, kuri mācās jebkurā vispārizglītojošā skolā, taču skolēns divus gadus pēc kārtas nedrīkstēs būt nodarbināts pie viena un tā paša darba devēja.
Ar darbavietu piedāvājumu vasaras nodarbinātībai skolēni var iepazīties ŠEIT.
Saturs turpināsies pēc reklāmas.
Skolēnam ir jāizvēlas konkrēta vakance, kurai arī jāpiesakās. L.Damberga papildina, ka skolēns pieteikumā var prioritārā secībā norādīt trīs vakances, kurām vēlas pieteikties, taču tas nav obligāti. Pieteikumu, kas pieejams šeit, CV un motivācijas un plānotās karjeras attīstības aprakstu, kura paraugs pieejams šeit, var nosūtīt elektroniski uz e-pastu: liga.damberga@zrkac.jelgava.lv vai birojs@zrkac.jelgava.lv, vai atnest klātienē uz ZRKAC Svētes ielā 33, Klientu apkalpošanas birojā, 1. stāvā.
Lai skolēniem palīdzētu, ZRKAC ir sagatavojis video ieteikumus, kas ļaus izvairīties no kļūdām un palīdzēs saprast, kā pareizi aizpildīt un iesniegt nepieciešamos dokumentus darbam vasaras brīvlaikā. Video pamācība ir pieejama šeit.
Skolēnu pieteikumi tiks gaidīti līdz 16. aprīlim un tad sāksies to vērtēšana, kas ilgs līdz 11. maijam. Izvērtējot pieteikumus, tiks ņemta vērā skolēna motivācija, nodarbinātības mērķa atbilstība plānotajai karjerai, kā arī papildus punktus varēs saņemt, ja tiks iesniegta rekomendācijas vēstule no izglītības iestādes, nevalstiskās organizācijas vai iepriekšējā darba devēja.
Saturs turpināsies pēc reklāmas.
Jaunieši vecumā no 15 līdz 18 gadiem varēs strādāt sešas stundas dienā, trīs nedēļas mēnesī. Par rezultātiem jaunieši tiks informēti individuāli, elektroniskā formātā.
Darba devējiem Jelgavas pašvaldība nodrošinās finansējumu darba samaksai izglītojamajam pilnā apmērā (ieskaitot darba devēja valsts sociālās apdrošināšanas obligātās iemaksas, uzņēmējdarbības riska valsts nodevu), kā arī kompensācijas izmaksai par neizmantoto ikgadējo atvaļinājumu. Finansējumā netiek iekļauti ar nodarbinātību saistītie transporta izdevumi. Kopumā Jelgavas pašvaldība apmaksās 115 darba vietas.
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Aicina sievietes pieteikties “Riga TechGirls” mentorprogrammai IT nozarē
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.